**IŠANKSTINĖS PACIENTŲ REGISTRACIJOS INFORMACINĖS SISTEMOS**

**NAUDOJIMOSI SUTARTIS**

Nr. \_\_\_\_\_\_\_\_\_\_\_

Vilnius

**Valstybės įmonė Registrų centras** (toliau – Registrų centras), atstovaujama Nuotolinio konsultavimo skyriaus vadovės Jurgitos Jakeliūnaitės, veikiančios pagal  2019 m. rugpjūčio 19 d. valstybės įmonės Registrų centro generalinio direktoriaus įsakymą Nr. VE-398 (1.3E) „Dėl pavedimo pasirašyti sutartis“ ir [įveskite ASPĮ pavadinimą](toliau – ASPĮ), atstovaujama (-as) [įveskite ASPĮ atstovo pareigas, vardą, pavardę], veikiančio (-ios) pagal [įveskite ASPĮ atstovavimo pagrindą], toliau Registrų centras ir ASPĮ kartu vadinami Šalimis, o kiekvienas atskirai – Šalimi, sudarė šią Išankstinės pacientų registracijos informacinės sistemos (toliau – IPR IS) naudojimosi sutartį (toliau – Sutartis).

**I SKYRIUS**

**SUTARTIES DALYKAS**

1. Šalys įsipareigoja Sutartyje nustatytomis sąlygomis ir tvarka teikti bei naudoti IPR IS duomenis (toliau – duomenys). Abi Šalys yra duomenų teikėjos ir gavėjos.
2. Sutartis reglamentuoja Registrų centro ir ASPĮ, kuri yra sudariusi su Registrų centru duomenų teikimo sutartį dėl Elektroninės sveikatos paslaugų ir bendradarbiavimo infrastruktūros informacinės sistemos (toliau – ESPBI IS) naudojimo, santykius naudojantis IPR IS.
3. Registrų centras įsipareigoja sudaryti sąlygas informacinių technologijų priemonėmis ASPĮ prisijungti ir naudotis IPR IS, o ASPĮ įsipareigoja naudotis IPR IS Sutartyje nustatytomis sąlygomis bei tvarka ir sumokėti Registrų centrui už trumpųjų žinučių (SMS) siuntimo iš IPR IS paslaugą (toliau – SMS paslauga) ar kitas papildomas paslaugas, jei ASPĮ jas užsako, Sutartyje nustatyta tvarka.
4. ASPĮ pacientų išankstinei registracijai planinėms asmens sveikatos priežiūros paslaugoms pas atitinkamas paslaugas teikiančius sveikatinimo veiklos specialistus reikalingus duomenis IPR IS teikia bei iš jos gauna:
	1. [ ]  naudodama IPR IS portalą;
	2. [ ]  naudodama ASPĮ informacinės sistemos [Nurodykite ASPĮ tvarkomos informacinės sistemos pavadinimą], kurios pagrindinis vystytojas yra [įrašykite ASPĮ IS vystytojo juridinio asmens pavadinimą, bei JAR kodą], integracines sąsajas.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

1. Duomenys teikiami ir gaunami vadovaujantis:
	1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679), 6 straipsnio 1 dalies c punktu ir 9 straipsnio 2 dalies h punktu;
	2. Lietuvos Respublikos valstybės informacinių išteklių valdymo įstatymo (toliau – VIIVĮ) 28 straipsnio 4 dalies 2 punktu;
	3. Lietuvos Respublikos asmens duomenų teisinės apsaugos įstatymo 3 straipsnio 1 dalimi;
	4. Išankstinės pacientų registracijos informacinės sistemos nuostatų, patvirtintų Lietuvos Respublikos sveikatos apsaugos ministro 2023 m. birželio 30 d. įsakymu Nr. V-748 „Dėl Išankstinės pacientų registracijos informacinės sistemos nuostatų patvirtinimo“ (toliau – IPR IS nuostatai), 9.2.1.4, 13.5, 13.12 papunkčiais, 14 punktu.

**III SKYRIUS**

**DUOMENŲ TVARKYMO TIKSLAI**

(Teisėta ir apibrėžta gaunamų duomenų tvarkymo paskirtis)

1. Duomenys tvarkomi siekiant registruoti pacientus, identifikuoti pacientus ir asmens sveikatos priežiūrą vykdančius specialistus IPR IS asmens sveikatos priežiūros paslaugoms teikti bei funkcijoms, numatytoms IPR IS nuostatuose, vykdyti.

**IV SKYRIUS**

**NAUDOJIMASIS IPR IS**

1. Pasirašydama Sutartį, ASPĮ užpildo ASPĮ kontaktinių asmenų, IPR IS administratoriaus vaidmens suteikimo darbuotojui duomenų bei SMS paslaugos užsakymo formą (Sutarties 1 priedas) ir pateikia informaciją apie ASPĮ padaliniams suteiktus identifikatorius Valstybinės ligonių kasos (toliau – VLK) informacinėje sistemoje SVEIDRA (Sutarties 3 priedas). ASPĮ kartu su Sutartimi Registrų centrui taip pat pateikia Pasižadėjimo (-ų) neatskleisti duomenų, gaunamų iš Išankstinės pacientų registracijos informacinės sistemos (Sutarties 2 priedas arba Pasižadėjimas), skenuotą (-as) kopiją (-as). Registrų centrui pareikalavus, pateikiamas (-i) Pasižadėjimo (-ų) originalas (-ai).
2. ASPĮ užtikrina, kad Sutarties 1 priede dėl IPR IS administratoriaus vaidmens suteikimo nurodytas (-i) darbuotojas (-ai), kuriam (-iems) sukurtos IPR IS administratoriaus teisės, užpildytų ir pasirašytų Pasižadėjimą ir taip patvirtintų, kad susipažino su pareiga neatskleisti IPR IS tvarkomų ir saugomų duomenų, tvarkyti duomenis Sutartyje ir teisės aktuose nustatytomis sąlygomis ir tvarka.
3. Registrų centras ne vėliau kaip per 3 (tris) darbo dienas nuo Sutarties pasirašymo dienos suteikia IPR IS administratoriaus teises Sutarties 1 priede nurodytam (-iems) ASPĮ darbuotojui (-ams). Kai prašoma suteikti ir (ar) panaikinti IPR IS administratoriaus teises ASPĮ darbuotojui (-ams), Registrų centras ne vėliau kaip per 3 (tris) darbo dienas nuo naujos Sutarties 1 priedo versijos gavimo dienos IPR IS suteikia ir (ar) panaikina administratoriaus teises Sutarties 1 priede nurodytam (-iems) darbuotojui (-ams).
4. IPR IS administratoriaus teises turintis (-ys) darbuotojas (-ai) suteikia ASPĮ darbuotojams vaidmenis IPR IS tvarkyti IPR įstaigą (-as), registratūrą (-as), kabinetą (-us), darbo vietą (-as), ASPĮ darbuotojų teises.
5. ASPĮ darbuotojas (-ai) prie IPR IS gali jungtis interneto puslapyje [*www.esveikata.lt*](http://www.esveikata.lt) nurodytomis elektroninio identifikavimo priemonėmis. Atskiras prisijungimo vardas ir slaptažodis nesuteikiami.
6. IPR IS administratoriaus teisės ASPĮ nurodytam (-iems) darbuotojui (-ams) suteikiamos 5 (penkeriems) metams. Pasibaigus šiam terminui ASPĮ įsipareigoja elektroniniu paštu *e.sveikata@registrucentras.lt*pateikti atnaujintą Sutarties 1 priedą, pasirašytą elektroniniu parašu.

**V SKYRIUS**

**SUTARTIES ŠALIŲ TEISĖS IR PAREIGOS**

1. Registrų centras įsipareigoja:
	1. teikti duomenis Sutartyje nustatyta tvarka ir sąlygomis;
	2. suteikti IPR IS administratoriaus teises darbuotojams, nurodytiems Sutarties 1 priede;
	3. ASPĮ pateiktus asmens duomenis naudoti siekdamas identifikuoti ASPĮ nurodytus kontaktinius asmenis ir administratorius Registrų cento vartotojų identifikacinėje sistemoje, sudaryti, vykdyti ir administruoti Sutartį, pareikšti, vykdyti ar apginti Registrų centro teisinius reikalavimus. ASPĮ pateikti asmens duomenys bus saugomi 10 (dešimt) metų po Sutarties pasibaigimo;
	4. vadovaudamasis Lietuvos Respublikoje galiojančiais teisės aktais savo lėšomis bei organizacinėmis ir techninėmis priemonėmis užtikrinti iš ASPĮ gautų duomenų saugą. Už šio įsipareigojimo nesilaikymą Registrų centras atsako Lietuvos Respublikoje galiojančių teisės aktų nustatyta tvarka;
	5. ne vėliau kaip per 3 (tris) darbo dienas informuoti ASPĮ apie pastebėtas IPR IS saugomų ir tvarkomų duomenų klaidas Sutarties rekvizituose nurodytu elektroniniu paštu;
	6. ne vėliau kaip per 3 (tris) darbo dienas nuo pranešimo gavimo ištaisyti klaidas, jeigu iš ASPĮ gautas pranešimas apie klaidas yra pagrįstas, ir nedelsdamas informuoti apie tai ASPĮ Sutartyje nurodytu elektroniniu paštu. Tuo atveju, jeigu klaidų ištaisyti neįmanoma, nurodyti priežastis, dėl kurių duomenų pataisyti negalima;
	7. prisiimti visišką atsakomybę už gautų iš ASPĮ duomenų, dokumentų ar kitos informacijos konfidencialumą ir saugą, neatskleisti (neplatinti) trečiosioms šalims[[1]](#footnote-1), išskyrus atvejus, kai tai privaloma Lietuvos Respublikos teisės aktų nustatyta tvarka. Už neteisėtą šioje Sutartyje numatytos konfidencialios informacijos atskleidimą Registrų centras atsako teisės aktų nustatyta tvarka;
	8. informuoti apie aplinkybes, turinčias ar galinčias turėti įtakos tinkamam šios Sutarties vykdymui.
2. Registrų centras turi teisę:
	1. be atskiro ASPĮ informavimo, esant įtarimų dėl neteisėto IPR IS saugomų ir tvarkomų duomenų panaudojimo, sustabdyti IPR IS administratoriaus teises visiems arba daliai Sutarties 1 priede nurodytų darbuotojų, kol bus nustatytas ASPĮ veiksmų teisėtumas. Įvertinęs ASPĮ darbuotojų veiksmus ir raštu gautą informaciją, Registrų centras gali atnaujinti duomenų teikimą arba vienašališkai nutraukti Sutartį;
	2. reikalauti iš ASPĮ pateikti informaciją ir (ar) dokumentus, kurių reikia norint įsitikinti, kad ASPĮ tinkamai vykdo Sutartyje ir teisės aktuose nustatytus duomenų tvarkymo reikalavimus, įskaitant duomenų tvarkymą tik Sutartyje numatytu duomenų tvarkymo tikslu bei duomenų tvarkymo faktiniu pagrindu (*pagrįstos ir teisėtos aplinkybės, kurių pagrindu ASPĮ konkrečiu atveju tvarko duomenis, nepažeisdama duomenų tvarkymo tikslo*);
	3. keisti Sutartyje nustatytas duomenų teikimo, naudojimo sąlygas ir (ar) tvarką, apie tai pranešdamas ASPĮ Registrų centro interneto puslapyje [*www.esveikata.lt*](http://www.esveikata.lt) ir ASPĮ Sutarties rekvizituose nurodytu elektroniniu paštu prieš 30 (trisdešimt) kalendorinių dienų iki duomenų teikimo, naudojimo sąlygų ir (ar) tvarkos pakeitimo;
	4. be atskiro įspėjimo, ASPĮ neapmokėjus PVM sąskaitos faktūros per 30 (trisdešimt) darbo dienų nuo PVM sąskaitos faktūros gavimo dienos, sustabdyti SMS paslaugos ir (ar) kitų papildomų paslaugų teikimą, jei šios paslaugos užsakomos. SMS paslaugos ir (ar) kitų papildomų paslaugų teikimas atnaujinamas ASPĮ apmokėjus PVM sąskaitą faktūrą ir delspinigius.
3. ASPĮ įsipareigoja:
	1. duomenis tvarkyti tik Sutartyje nustatytu duomenų tvarkymo tikslu ir tik esant bent vienai Reglamento (ES) 2016/679 6 straipsnio 1 dalyje bei 9 straipsnio 2 dalyje nustatytai asmens duomenų tvarkymo sąlygai, laikydamasi asmens duomenų apsaugą reglamentuojančių teisės aktų reikalavimų;
	2. vadovaudamasi Lietuvos Respublikoje galiojančiais teisės aktais užtikrinti gautų duomenų, dokumentų ar kitos informacijos apsaugą savo lėšomis ir tinkamomis organizacinėmis bei techninėmis priemonėmis, skirtomis apsaugoti duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo, kurios užtikrina tokį saugumo lygį, kuris atitiktų gautų duomenų pobūdį ir jų tvarkymo keliamą riziką. Šiame papunktyje nustatytas įsipareigojimas apima ir pareigą užtikrinti, kad visi ASPĮ nurodyti darbuotojai, kuriems ASPĮ paveda atlikti funkcijas, susijusias su duomenų tvarkymu (suteikia prieigą prie IPR IS tvarkomų duomenų), būtų pasirašytinai įpareigoti (konfidencialumo pareiga turi būti užtikrinama taip pat ir po to, kai nurodytas darbuotojas pereina dirbti į bet kokias kitas pareigas ar pasibaigia jo darbo santykiai su ASPĮ) saugoti duomenų ir informacijos paslaptį. Už šių įsipareigojimų nesilaikymą ASPĮ atsako Lietuvos Respublikoje galiojančių teisės aktų nustatyta tvarka;
	3. užtikrinti, kad ASPĮ nurodyti darbuotojai iš IPR IS gautus duomenis tvarkytų tik šioje Sutartyje numatytu tikslu, sąlygomis ir tvarka, užtikrintų gautų duomenų saugą, neplatintų ir neperduotų duomenų tretiesiems asmenims, duomenų nekopijuotų jokia forma, jokiomis priemonėmis ir kitais tikslais nei nurodyta šioje Sutartyje ir Lietuvos Respublikoje galiojančiuose teisės aktuose;
	4. užtikrinti tinkamą savo darbuotojų naudojimąsi IPR IS, kontroliuoti ir prisiimti visišką atsakomybę už ASPĮ darbuotojų veiksmus, susijusius su prisijungimu prie IPR IS ir joje saugomų ir (ar) tvarkomų duomenų naudojimu. Registrų centrui pareikalavus, raštu įrodyti prašomų pateikti ir (ar) jau pateiktų duomenų ryšį su Sutartyje nurodytu duomenų tvarkymo tikslu. ASPĮ tokius įrodymus įsipareigoja pateikti nedelsdama, tačiau ne vėliau kaip per 3 (tris) darbo dienas nuo reikalavimo raštu ar ASPĮ nurodytu elektroniniu paštu gavimo dienos;
	5. nedelsdama, bet ne vėliau kaip kitą darbo dieną, informuoti Registrų centrą apie ASPĮ darbuotojų įvykdytus arba dėl jų kaltės atsiradusius IPR IS saugomos ir tvarkomos informacijos naudojimo pažeidimus;
	6. ne vėliau kaip per 3 (tris) darbo dienas informuoti Registrų centrą apie pastebėtas IPR IS saugomų ir tvarkomų duomenų klaidas elektroniniu paštu *e.sveikata@registrucentras.lt*;
	7. ne vėliau kaip per 3 (tris) darbo dienas nuo pranešimo gavimo ištaisyti klaidas, jeigu iš Registrų centro gautas pranešimas apie klaidas yra pagrįstas, ir nedelsdama informuoti apie tai Registrų centrą elektroniniu paštu *e.sveikata@registrucentras.lt*. Tuo atveju, jeigu klaidų ištaisyti neįmanoma, nurodyti priežastis, dėl kurių duomenų pataisyti negalima;
	8. informuoti apie aplinkybes, turinčias ar galinčias turėti įtakos tinkamam šios Sutarties vykdymui;
	9. tinkamai administruoti darbuotojų informaciją:
		1. kai ASPĮ yra sudariusi sutartį su Teritorine ligonių kasa (toliau – TLK), licencijuotų sveikatinimo specialistų duomenys atnaujinami VLK posistemėje METAS, o nelicencijuotų darbuotojų duomenis ASPĮ atnaujina ESPBI IS;
		2. kai ASPĮ nėra sudariusi sutarties su TLK, visų darbuotojų duomenis ASPĮ atnaujina ESPBI IS bei pateikia užpildytą ir pasirašytą atsakingo asmens įdarbinimo formą Registrų centrui elektroniniu paštu *e.sveikata@registrucentras.lt*;
	10. elektroniniu paštu *e.sveikata@registrucentras.lt* pranešti Registrų centrui apie identifikatorių VLK informacinėje sistemoje SVEIDRA, nurodytų Sutarties 3 priede, pasikeitimą;
	11. užtikrinti, kad IPR IS būtų įvesta arba integracinių sąsajų būdu perduodama visa teisės aktuose numatyta informacija: pacientų registracijų duomenys, sveikatinimo specialistų priėmimo laikai, iš ESPBI IS atnaujinti įvaikintų, globojamų vaikų, jų įstatyminių atstovų (biologinių tėvų, globėjų ar įtėvių) duomenys ir kiti aktualūs duomenys;
	12. savo lėšomis atlikti integravimo darbus ir (ar) kitus sisteminius atnaujinimus, siekdama integruoti ASPĮ informacinę sistemą į IPR IS;
	13. pasikeitus Sutarties 4 punkte nurodytoms duomenų teikimo ir gavimo sąlygoms, nedelsdama apie tai pranešti Registrų centrui bei Sutarties rekvizituose nurodytu elektroniniu paštu pateikti prašymą dėl Sutarties pakeitimo;
	14. prisiimti visišką atsakomybę už į IPR IS darbuotojų suvestų ar integracinių sąsajų būdu perduodamų duomenų teisingumą;
	15. nedelsdama, bet ne vėliau kaip per 1 (vieną) darbo dieną, pasikeitus Sutarties 1 priede nurodytam (-iems) kontaktiniam (-iams) asmeniui (-ims) ir (ar) darbuotojui (-ams), kuriam (-iems) IPR IS suteiktos IPR IS administratoriaus teisės, jam (jiems) netekus teisės tvarkyti duomenis (asmuo nušalinamas nuo darbo (pareigų), nebeatitinka teisės aktuose nustatytų išorinio informacinių sistemų naudotojo kvalifikacinių reikalavimų, praranda patikimumą, pasibaigia jo darbo (sutartiniai) santykiai su ASPĮ ar atsiranda bet kokios kitos aplinkybės, sąlygojančios, jog ASPĮ nurodytas (-i) kontaktinis (-iai) asmuo (-enys) ir (ar) darbuotojas (-ai), kuriam (-iems) suteiktos administratoriaus teisės, nebegali naudotis IPR IS, pasikeitė kita su minėtais asmenimis susijusi nurodyta informacija, pranešti Registrų centrui elektroniniu paštu *e.sveikata@registrucentras.lt**,* pranešime nurodydama Sutarties datą, pavadinimą, registracijos numerį bei darbuotoją (-us), kuriam (-iems) turi būti panaikintos administratoriaus teisės ar pakeista kita ASPĮ nurodyta informacija;
	16. užfiksavusi IPR IS sisteminį sutrikimą, nedelsdama apie tai informuoti Registrų centrą ir pateikti detalią informaciją apie sisteminį sutrikimą elektroniniu paštu arba telefonu, nurodytu interneto puslapyje [*www.esveikata.lt*](http://www.esveikata.lt).
4. Šalys užtikrina Sutartimi gaunamų duomenų saugą, vadovaudamosi Lietuvos Respublikos sveikatos apsaugos ministerijos valdomų ir Valstybės įmonės Registrų centro tvarkomų elektroninės sveikatos sistemos informacinių sistemų duomenų saugos nuostatais, patvirtintais Lietuvos Respublikos sveikatos apsaugos ministro 2019 m. liepos 3 d. įsakymu Nr. V-777 „Dėl Lietuvos Respublikos sveikatos apsaugos ministerijos valdomų ir Valstybės įmonės Registrų centro tvarkomų elektroninės sveikatos sistemos informacinių sistemų duomenų saugos nuostatų ir duomenų subjektų teisių įgyvendinimo išankstinės pacientų registracijos informacinėje sistemoje tvarkos aprašo patvirtinimo“, ir įgyvendindamos IPR IS nuostatų VI skyriuje numatytus reikalavimus.

**VI SKYRIUS**

 **PAPILDOMOS PASLAUGOS**

1. ASPĮ užsakymu Registrų centras teikia šias papildomas paslaugas:
	1. SMS paslaugą, kurią ASPĮ Sutarties sudarymo metu gali užsakyti atitinkamai pažymėdama Sutarties 1 priede. Bet kada vėliau Sutarties galiojimo metu SMS paslauga gali būti užsakyta ASPĮ pateikiant atskirą rašytinį prašymą. ASPĮ turi teisę atsisakyti SMS paslaugos, o Registrų centras gali vienašališkai nutraukti šios paslaugos teikimą, raštu įspėję ASPĮ ne vėliau kaip prieš 30 (trisdešimt) kalendorinių dienų;
	2. kitas paslaugas, dėl kurių Šalys susitaria, sudarydamos atskirą (-us) papildomą (-us) Šalių susitarimą (-us), laikomą (-us) neatskiriama Sutarties dalimi.

**VII SKYRIUS**

**APMOKĖJIMO TVARKA**

1. IPR IS paslaugos ASPĮ teikiamos neatlygintinai vadovaujantis IPR IS nuostatų 28 punktu, išskyrus atvejus, kai Šalys susitaria dėl papildomų IPR IS teikiamų paslaugų.
2. Jei teikiama SMS paslauga, Registrų centras įsipareigoja kiekvieną mėnesį iki einamojo mėnesio 10 dienos Sutarties 23punkte nurodyta tvarka pateikti PVM sąskaitas faktūras. Sutarties pasirašymo metu 1 (vienos) trumposios žinutės kaina – [Registrų centras įrašo žinutės kainą] Eur (be Pridėtinės vertės mokesčio (PVM)) ir nustatyto dydžio PVM.
3. SMS paslaugos kaina apskaičiuojama pagal faktiškai išsiųstų žinučių kiekį, vadovaujantis Europos standarte ETSI TS 123 040 V16.0.0 Technical realization of the Short Message Service (SMS) (toliau – Standartas) nurodytais ilgų ir nacionalinius simbolius turinčių trumpųjų SMS žinučių skaidymo metodais.
4. Apie SMS paslaugos kainos pasikeitimus Registrų centras iš anksto ne vėliau kaip prieš 30 (trisdešimt) kalendorinių dienų informuoja ASPĮ elektroniniu paštu, nurodytu Sutarties Šalių rekvizituose. Pasikeitus Sutartyje nurodytai SMS paslaugos kainai, Sutartis nekeičiama, o mokestis už SMS paslaugą skaičiuojamas pagal paslaugos teikimo metu galiojančias kainas ir tarifus.
5. Už suteiktas papildomas atlygintinas paslaugas pagal atskirą Šalių sudarytą susitarimą ir už SMS paslaugą, jei ši yra užsakoma, ASPĮ su Registrų centru privalo atsiskaityti ne vėliau kaip per 14 (keturiolika) kalendorinių dienų nuo PVM sąskaitos faktūros pateikimo dienos Sutarties 23punkte nurodyta tvarka pagal papildomų paslaugų ir SMS paslaugos teikimo metu galiojančias kainas ir tarifus.
6. PVM sąskaitos faktūros už per praėjusį mėnesį suteiktas paslaugas išrašomos kiekvieno einamojo mėnesio pradžioje. ASPĮ jos nėra siunčiamos, o skelbiamos interneto puslapyje <https://www.registrucentras.lt/usr/sf.php>. Apie PVM sąskaitos faktūros paskelbimą nurodytame interneto puslapyje elektroniniu paštu informuojami Sutarties 1 priede nurodyti asmenys, kuriems ASPĮ suteikia teisę peržiūrėti PVM sąskaitas faktūras.
7. Laiku neapmokėjusi pateiktos PVM sąskaitos faktūros, ASPĮ moka 0,04 procento dydžio delspinigius nuo neapmokėtos sumos už kiekvieną uždelstą dieną.
8. ASPĮ tinkamai nevykdant piniginių prievolių pagal bet kurią su Registrų centru sudarytą paslaugų ir (ar) duomenų teikimo sutartį, Registrų centras ASPĮ mokėjimus paskirstys savo nuožiūra, pirmenybę teikdamas seniausiems ASPĮ įsiskolinimams.

**VIII SKYRIUS**

**ATSAKOMYBĖ IR GINČŲ SPRENDIMO TVARKA**

1. Nė viena Šalis neturi teisės pavesti Sutartį vykdyti tretiesiems asmenims.
2. Vykdydamos Sutartį Šalys vadovaujasi Lietuvos Respublikos teise.
3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**IX SKYRIUS**

**SUTARTIES KEITIMO TVARKA**

1. Visi Sutarties pakeitimai ir papildymai, išskyrus Sutarties 15.15 papunktyje, 19 ir 30 punktuose numatytus atvejus, bus sudaromi Šalims pasirašant susitarimus dėl Sutarties pakeitimo ir taps neatskiriamomis Sutarties dalimis.
2. Pasikeitus Sutartyje nurodytų teisės aktų nuostatoms bei Sutarties 19 punkte ir 14.3papunktyje numatytais atvejais Šalių susitarimai dėl Sutarties pakeitimo nepasirašomi, o taikomos aktualios teisės aktų nuostatos, pakeista SMS paslaugos kaina ir (arba) Registrų centro pakeistos duomenų teikimo, naudojimo sąlygos ir (ar) tvarka, apie kurias Registrų centras praneša ASPĮ Sutartyje nustatyta tvarka.
3. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenustatyta vėlesnė įsigaliojimo data.

**X SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Šalis neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos aplinkybėms, Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
3. Šalis, neturinti galimybių įvykdyti Sutartimi prisiimtų įsipareigojimų dėl nenugalimos jėgos (*force majeure*) aplinkybių, privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, raštu pranešti kitai Šaliai apie tokias aplinkybes, jų įtaką Sutartimi prisiimtų įsipareigojimų vykdymui bei galimą Sutartimi prisiimtų įsipareigojimų įvykdymo terminą. Šalys taip pat įsipareigoja pranešti, kai išnyksta pagrindas nevykdyti įsipareigojimų dėl nenugalimos jėgos aplinkybių.
4. Pagrindas atleisti Šalį nuo atsakomybės atsiranda nuo nenugalimos jėgos (*force majeure*) aplinkybių atsiradimo momento arba, jeigu laiku nebuvo pranešta, nuo pranešimo pateikimo momento. Jeigu Šalis laiku nepraneša, ji privalo kompensuoti kitai Šaliai žalą, kurią ši patyrė dėl laiku nepateikto pranešimo.

**XI SKYRIUS**

**SUTARTIES GALIOJIMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja [Nurodykite sutarties galiojimo pabaigos datą arba kad sutartis galioja neterminuotai]. Jeigu Šalys Sutartį pasirašo ne tą pačią dieną, Sutartis įsigalioja tą dieną, kai ją pasirašo antroji Šalis.
2. Sutartis pasibaigia, kai:
	1. Sutartis nutraukiama Šalių sutarimu;
	2. Sutartis nutraukiama vienašališkai Sutartyje nustatyta tvarka;
	3. pasikeičia teisės aktai, reglamentuojantys Šalių veiklą, duomenų teikimą ar gavimą, jei tokie pasikeitimai iš esmės pakeičia Sutarties vykdymo sąlygas ar Sutarties vykdymą daro negalimu, taip pat, kai įvyksta bet kokios aplinkybės, dėl kurių Šalys netenka teisės tvarkyti, teikti ir (ar) gauti duomenų. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybės;
	4. pasirašoma nauja sutartis dėl IPR IS naudojimo;
	5. kitais Lietuvos Respublikoje galiojančiuose teisės aktuose nustatytais atvejais.
3. Vienašališko Sutarties nutraukimo sąlygos ir tvarka:
	1. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, raštu įspėjusi kitą Šalį ne mažiau kaip prieš 10 (dešimt) darbo dienų iki Sutarties nutraukimo;
	2. Registrų centras gali nutraukti Sutartį nustatęs neteisėto duomenų panaudojimo faktą ar kitą Sutartyje numatytų IPR IS duomenų naudojimo sąlygų pažeidimą, apie Sutarties nutraukimą informuodamas kitą Šalį ne vėliau kaip per 2 (dvi) darbo dienas.
4. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
5. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, taip pat neturi įtakos ginčų nagrinėjimo tvarką nustatančių Sutarties sąlygų, sąlygų, susijusių su Šalių atsakomybe, atsiskaitymais pagal Sutartį (kitų paslaugų ir (ar) SMS paslaugos užsakymo atvejais) bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**XII SKYRIUS**

**KITOS NUOSTATOS**

1. Visi pranešimai, sutikimai ar kita informacija (toliau – pranešimas) pagal Sutartį turi būti sudaromi raštu. Jei kitaip nenustatyta Sutartyje, pranešimai gali būti įteikiami asmeniškai arba siunčiami registruotąja pašto siunta arba elektroniniu paštu (elektroninio pašto adresu siunčiamas elektroninis dokumentas, pasirašytas kvalifikuotu elektroniniu parašu), kiekvienu atveju išsiunčiant Šalių Sutartyje nurodytais adresais.
2. Jei pranešimas siunčiamas elektroniniu paštu ir jei jis išsiųstas darbo dieną iki darbo valandų pabaigos, laikoma, kad jį Šalis gavo tą pačią dieną. Jeigu pranešimas išsiųstas pasibaigus darbo valandoms arba nedarbo dieną, laikoma, kad Šalis jį gavo kitą darbo dieną. Jei pranešimas siunčiamas paštu, laikoma, kad jį Šalis gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
4. Kai Sutartį Šalys pasirašo fiziškai, sudaromi 2 (du) vienodą teisinę galią turintys egzemplioriai, po 1 (vieną) kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas 1 (vienas) elektroninis Sutarties egzempliorius, kuriuo Šalys pasidalina elektroninių ryšių priemonėmis.
5. Neatskiriama Sutarties dalis yra priedai:
	1. 1 priedas „ASPĮ kontaktinių asmenų, IPR IS administratoriaus vaidmens suteikimo darbuotojui duomenys bei SMS paslaugos užsakymo pateikimas“;
	2. 2 priedas „Pasižadėjimas neatskleisti duomenų, gaunamų iš Išankstinės pacientų registracijos informacinės sistemos“;
	3. 3 priedas „ASPĮ padaliniams suteikti identifikatoriai VLK informacinėje sistemoje SVEIDRA“.

**XIII SKYRIUS**

**ŠALIŲ REKVIZITAI**

|  |  |
| --- | --- |
| **Valstybės įmonė Registrų centras** |  **ASPĮ****ASPĮ pavadinimas** [įveskite ASPĮ pavadinimą] |
| Juridinio asmens kodas 124110246 | Juridinio asmens kodas: [įveskite Juridinio asmens kodas] |
| PVM mokėtojo kodas LT241102419 | Adresas korespondencijai: [įveskite adresą] |
| Buveinė Studentų g. 39, LT-08106 VilniusEl. p. versloklientai@registrucentras.ltTel. +370 5 262 2222A. s. LT 47 7044 0600 0557 2969AB SEB bankas, banko kodas 70440A. s. LT 94 4010 0424 0005 0387Luminor Bank AS Lietuvos skyrius, banko kodas 40100A. s. LT 67 7300 0100 9551 9600„Swedbank“, AB, banko kodas 73000 | El. p. [įveskite el. paštą]Tel. [įveskite telefono numerį] |

 Su IPR IS susijusiais administravimo klausimais

 prašome susisiekti:

 El. p. e.sveikata@registrucentras.lt

 Tel. +370 5 236 4577

|  |  |  |
| --- | --- | --- |
|  |  |  |
| Nuotolinio konsultavimo skyriaus vadovėJurgita Jakeliūnaitė |  | [įveskite pareigas, vardą, pavardę] |
|  |  |  |
| (Parašas)A. V. |  | (Parašas)A. V. |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | 20\_\_m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |

Išankstinės pacientų registracijos informacinės sistemos naudojimosi sutarties Nr.

1 priedas

**(ASPĮ kontaktinių asmenų, IPR IS administratoriaus vaidmens suteikimo darbuotojui duomenų bei SMS paslaugos užsakymo pateikimo forma)**

Valstybės įmonei Registrų centrui

**ASPĮ KONTAKTINIŲ ASMENŲ BEI IPR IS ADMINISTRATORIAUS VAIDMENS SUTEIKIMO DARBUOTOJUI DUOMENYS**

**20\_\_ m.\_\_\_\_\_\_\_\_\_\_\_\_\_\_\_\_\_ d.**

|  |  |  |  |  |  |  |
| --- | --- | --- | --- | --- | --- | --- |
| **Vardas, pavardė** | **Pareigos** | **Asmens kodas[[2]](#footnote-2)\*** | **Telefono numeris, elektroninis paštas** | **Atsakingas** | **IPR IS administratoriaus vaidmens suteikimas ASPĮ darbuotojams** | **Data iki (jei terminas trumpesnis nei 5 m.)** |
| Administraciniais klausimais | Techniniais klausimais |
| Priskirti (visiems struktūriniams vienetams) | Priskirti struktūriniam vienetui (pagal SVEIDRA identifikatorių) | Panai-kinti |
|  |  |   |  | [ ]  | [ ]  | [ ]  | SVEIDRA ID:  | [ ]  |  |
|  |  |  |  | [ ]  | [ ]  | [ ]  | SVEIDRA ID:  | [ ]  |  |
|  |  |  |  | [ ]  | [ ]  | [ ]  | SVEIDRA ID:  | [ ]  |  |

Sutarties 17.1 papunktyje nurodytos SMS paslaugos užsakymas (įrašyti „Taip“ – jei paslauga užsakoma, „Ne“ – jei paslauga neužsakoma): [įrašykite arba pasirinkite iš sąrašo].

Asmuo (-enys), kuriam (-iems) suteikiama teisė peržiūrėti PVM sąskaitas faktūras (*rekomenduojama nurodyti bent du asmenis*)\*:

|  |  |  |  |
| --- | --- | --- | --- |
| **Nr.** | **Vardas, pavardė** | **El. paštas** | **Išorinis IP dresas\*\*** |
|  |  |  |  |
|  |  |  |  |

\* Pildoma, jeigu užsakoma SMS paslauga.

\*\* Nurodomas statinis (pastovus) IP adresas arba, kad IP adresas yra kintamas.

|  |  |  |
| --- | --- | --- |
| [įveskite pasirašančio asmens pareigas, vardą, pavardę] |  |  |
| (Atstovo pareigos, vardas, pavardė) A.V. |  | (Parašas) |

 Išankstinės pacientų registracijos informacinės

 sistemos naudojimosi sutarties Nr.

 2 priedas

**(Pasižadėjimo neatskleisti duomenų, gaunamų iš Išankstinės pacientų registracijos informacinės sistemos, forma)**

**P A S I Ž A D Ė J I M A S**

**NEATSKLEISTI DUOMENŲ, GAUNAMŲ IŠ IŠANKSTINĖS PACIENTŲ REGISTRACIJOS INFORMACINĖS SISTEMOS**

20\_\_m. \_\_\_\_\_\_\_\_\_\_\_\_\_\_\_\_\_\_\_\_d.

Vilnius

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ASPĮ kontaktinio asmens, paskirto darbuotojo, kuriam suteikiamas IPR IS administratoriaus vaidmuo, vardas, pavardė)

**pasižadu:**

* tvarkyti ir naudoti asmens ir kitus duomenis vadovaudamasis (-asi) 20\_ m. \_\_\_\_\_\_\_\_\_ d. Išankstinės pacientų registracijos informacinės sistemos naudojimosi sutartyje Nr. \_\_\_\_\_\_\_\_\_\_\_\_\_\_\_\_\_\_\_

nustatytu tikslu;

* saugoti asmens duomenų paslaptį;
* neatskleisti ir neperduoti tvarkomos informacijos nė vienam asmeniui, kuris nėra įgaliotas naudotis šia informacija;
* neperduoti tretiesiems asmenimis slaptažodžių ir kitų duomenų, leidžiančių programinėmis ir techninėmis priemonėmis sužinoti asmens arba kitus duomenis;
* pastebėjęs (-usi) saugos dokumentuose nustatytų reikalavimų pažeidimų, nusikalstamos veikos požymių, neveikiančias arba netinkamai veikiančias elektroninės informacijos saugos (kibernetinio saugumo) užtikrinimo priemones ar kitas saugumo spragas, įvykius ar veiką, atitinkančią kibernetinio incidento, elektroninės informacijos saugos incidento ar asmens duomenų saugumo pažeidimo požymius, arba apie tai gavęs (-usi) informacijos iš kitų informacijos šaltinių, apie tai nedelsdamas (-a) pranešti Registrų centrui elektroniniu paštu versloklientai@registrucentras.lt;
* viešai neskelbti informacijos apie saugumo spragas ir (ar) jų neišnaudoti pažeistoje sistemoje, nepakeisti elektroninės informacijos, kitaip nepaveikti registrų ir informacinių sistemų saugumo ir elektroninės informacijos;
* laikytis Išankstinės pacientų registracijos informacinės sistemos nuostatuose, patvirtintuose Lietuvos Respublikos sveikatos apsaugos ministro 2023 m. birželio 30 d. įsakymu Nr. V-748 „Dėl Išankstinės pacientų registracijos informacinės sistemos nuostatų patvirtinimo“, Lietuvos Respublikos sveikatos apsaugos ministerijos valdomų ir valstybės įmonės Registrų centro tvarkomų elektroninės sveikatos sistemos informacinių sistemų duomenų saugos nuostatuose, patvirtintuose Lietuvos Respublikos sveikatos apsaugos ministro 2019 m. liepos 3 d. įsakymu Nr. V-777 „Dėl Lietuvos Respublikos sveikatos apsaugos ministerijos valdomų ir valstybės įmonės Registrų centro tvarkomų elektroninės sveikatos sistemos informacinių sistemų duomenų saugos nuostatų ir Duomenų subjektų teisių įgyvendinimo Išankstinės pacientų registracijos informacinėje sistemoje tvarkos aprašo patvirtinimo“, nurodytų duomenų saugos reikalavimų.

**Žinau,** kad turėsiu atsakyti Lietuvos Respublikoje galiojančių įstatymų ir kitų teisės aktų nustatyta tvarka, jei dėl mano veiksmų dėl šio pasižadėjimo nevykdymo arba netinkamo vykdymo Registrų centrui kils atsakomybė už asmens ar kitų duomenų atskleidimą.

**Šis pasižadėjimas galioja visą Sutarties vykdymo laiką ir neribotą laiką po Sutarties pasibaigimo, nepriklausomai nuo užimamų pareigų ir darbovietės, kurioje aš dirbsiu.**

|  |  |  |
| --- | --- | --- |
|  |  |  |
| (Vardas, pavardė) |  | (Parašas, data) |

 Išankstinės pacientų registracijos informacinės

 sistemos naudojimosi sutarties Nr.

 3 priedas

**(ASPĮ padaliniams suteiktų identifikatorių VLK informacinėje sistemoje SVEIDRA forma)**

|  |  |  |
| --- | --- | --- |
|  | [įveskite ASPĮ pavadinimą] |  |
|  | J.A. kodas [įveskite ASPĮ juridinio asmens kodą] |  |
|  | Adresas [įveskite ASPĮ korespondencijos adresą] |  |

**ASPĮ PADALINIAMS SUTEIKTI IDENTIFIKATORIAI VLK INFORMACINĖJE SISTEMOJE SVEIDRA**

|  |
| --- |
| [pasirinkite sutarties pasirašymo datą iš kalendoriaus] |

Vilnius

|  |  |  |  |
| --- | --- | --- | --- |
| Eil. Nr. | ASPĮ padalinio pavadinimas | ASPĮ padalinio adresas | ASPĮ padaliniui suteiktas identifikatorius VLK informacinėje sistemoje SVEIDRA (SVEIDRA ID) |
|  |  |  |  |
|  |  |  |  |

|  |  |  |
| --- | --- | --- |
| [įveskite pasirašančio asmens pareigas, vardą, pavardę] |  |  |
|  (Atstovo pareigos, vardas, pavardė) A.V. |  | (Parašas) |

1. Trečioji šalis – fizinis arba juridinis asmuo, kuris **nėra**: duomenų subjektas, duomenų valdytojas, duomenų tvarkytojas, arba asmenys, kuriems tiesioginiu duomenų valdytojo ar duomenų tvarkytojo įgaliojimu leidžiama tvarkyti asmens duomenis. [↑](#footnote-ref-1)
2. \* Asmens kodas pateikiamas tik tų darbuotojų, kuriems suteikiamas IPR IS administratoriaus vaidmuo. [↑](#footnote-ref-2)